open-index/open-wikipedia-markdown huggingface dataset:
Zugspitzland

Des **Zugspitzland** besteht aus foigende Gmoan im Landkroas Garmisch-Patakuarch, vo Nordosten noch Südwesten:

Die Gmoazentren lieng olle im Loisachtoi an da Straß vo Murnau nach Ehrwoid bei de Trulla (Be zwoa bis Garmisch und Be 23 vo Garmisch bis zua Trulla Grenz).

Da Nama *Zugspitzland* is koa Verwaltungseinrichtung oder a historische Region, des is mehra a Initiative auf da deitschn Seitn vo da Grenz, um bessare Gschäftal zu machn. Hergnomma via den Nama homs den Zugspitz, den hechsten Spiez in  Deitschland.

De "touristische" Zugspitz-Region vo da amtlichn Statistik entspricht genau am Landkroas Garmisch-Patakuarch.

## Im Netz
* Tourismus im Zugspitzland
Philipp Lahm

Da **Philipp Lahm** (* 11. Novemba 1983 z'Minga) is a ehemoliga boarischa Fuaßboispuia, wo bis 2014 aa fia d'deitsche Nationalmoschoft g'spuit hod. Er hod am liaban in da Obwehr af da linkn oda rechtn Außnboh g'spuit, iwa ea hod aa guad im defensivn Middlfejd eihgsetzt wean.

Da Lahm hod ois Kind bei da FT Gern mid'm Fuaßboispuin ogfanga. 1995 is ea zum FC Bayern ganga, wo ea zeascht in da Jugadmoschoft g'spuit hod. Ob 2001 hod ea donn bei den Amateurn in da Regionalliga Süd g'spuit. 2003 is ea zum VfB Stuttgart ausglieha worn, wo a boid zua Stommejf g'heat hod. Im Summa 2005 is a schliaßlich noch Minga z'ruckkema und is do aa glei Stammspuia worn.

Im Jenna 2011 is da Lahm aa no zum Spuifiahra vo de Bayern ernonnt worn.

## Im Netz
* Hoamseitn vo Philipp Lahm (*hochdeitsch*)
* Steckbriaf vo Philipp Lahm af der Hoamseitn vom FCB
Hamit Altıntop

Der **Hamit Altıntop** [] (* 8. Dezemba 1982 in Gelsnkirchn) is a tiakischa Fuaßballa.  Seine Eitan kumma olle zwoa aus der Provinz Malatya; de Muada aus'm Dorf Akçadağ, der Vota aus Kürecik.

Vo 2007 bis 2011 hot der Altıntop für'n FC Bayern gspuit. Seit 2011 is er bei Real Madrid.
Andreas Ottl

Der **Andreas Ottl** (* 1. März 1985 in Minga) is a bayrischa Fuaßbolla. Seit 2012/13 is a beim Bundesligistn FC Augschburg unta Vatrog.

Er hot beim Münchna Varein SV Nord Lerchenau mit'm Fuaßboispuin ogfanga und is 1996 donn zum FC Bayern Minga ganga. Dort hot er zeascht in den Jugnd- und Amateurmannschoftn gspuit, bis er im Joar 2005 schliaßlich in de Profimannschoft kumma is.

2010 is Ottl für a hoibade Saison (Ruckrundn 2009/10) an den 1. FC Niamberg ausglieha wordn. Seit 2013/13 is a beim FC Augschburg.

Außadem hot er aa scho fir de deitschn U-20- und U-21-Nationalmonnschoftn gspuit.

## Eafoige
* Deitscha Moasta: 2006, 2008, 2010
* DFB-Pokal-Siega: 2006, 2008, 2010

## Im Netz
*Hoamseitn vo Andreas Ottl
Anatolij Tymoschtschuk

Der **Anatolij Olexandrowytsch Tymoschtschuk** (ukrain. Анатолій Олександрович Тимощук; * 30. März 1979 in Luzk) is a ukrainischa Fuaßballa, der seit 2009 für'n FC Bayern Minga spuit.

Zu seinen frühern Vareinen ghörn u. a. Schachtar Donezk und Zenit Sankt Petersburg, mit dem er im Joar 2008 den UEFA-Cup gwunna hot.
Thomas Kraft

Da **Thomas Kraft** (* 22. Juli 1988 in Kirchn) is a ehmoliga deitscha Fuaßboitorwart, dea zletzt bei Hertha BSC gspuit hod. Davor hot a vo 2004 bis 2011 fia'n FC Bayern Minga gspuit. Zeascht is a dort in da Jugndmannschaft gwesn, bis a 2006 ois dritta Torwart in de zwoate Mannschaft kumma is. Im Jahr 2008 hot a an Vatrog mit da easchtn Mannschaft kriagt, wobei a oba no weitahin fia de zwoate Mannschaft gspuit hot, wo a inzwischn de Position ois Stammtorwart übanumma hot.

In da Saison 2010/11 is a da zwoate Torwart bei da easchtn Mannschaft vom FC Bayern gwesn, hinta Hans-Jörg Butt. In da Rückrundn hot da Trainer Louis van Gaal an Kraft ois Numma 1 im Tor eisetzn wolln. Nochdem van Gaal oba im Aprü 2011 nausgschmissn worn is, is Butt wieda ois Numma 1 zruckkumma. 
Nochdem sei Vatrog bei Hertha BSC nochm Ende da Saison 2019/20 ned verlängat wordn is, hod da Kraft aus gesundheitlichen Gründen seine aktive Laufbahn beendet.

Am 26. Mai 2004 is da Kraft außadem ois Torwart in da deitschn U-16 Nationalmannschaft eigsetzt worn.
Butzbrunn

**Butzbrunn** (amtli: **Putzbrunn**) is a Gmoa im Landkroas Minga, Obabayern.

## Eadkund

Butzbrunn liegt eppa 15&nbsp;km in Siidostn vo Minga. Nochbagmoana san Ottobrunn, Neibiberg, Hoar, Grosbrunn und Hohnbrunn. Obwoi da Gmoa am Stodrand vo Minga liegt, hod sa si an deaflichn Charakta bewoart.

### Gmoagliedarung

De Gmoa hod foigande Ortstei:

Oedenstockoch, Butzbrunn, Solalinden, Woidkolonie.

## Gschicht

Butzbrunn is im Zeitraum vo 976–991 - ois "Putzeprunnin" - zan easchtn Moi urkundle gnennt worn. Da Nama hoasst sovui wia "Brunna vom Putzi". Anno 770 wead a gwissa "Puzzi" in Urkundn gnennt. De Sippm vom "Puzzi" scheint ausm Hachinga Toi kema z sei.

## Politik

### Buagamoasta

Buagamoasta vo Butzbrunn is seit 2006 da Edwin Klostermeier vo da SPD.

## Sengswiadigkeitn

* Kath. Kirha St. Stephan, barocka Soibau, 1723
* Glonner Stross 25; Kloabauanhaus,  1. Hejftn vom 19. Jh.

## Im Netz

* De Hoamseitn vo da Gmoa
* 
* Amtliche Gmoastatistik
Georg Fürst

Da **Georg Fürst** (* 23. März 1870 in Feuchtwangen; † 5. Feba 1936) wa oana vo de bekanntestn boarischn Militärmusiker.

## Lem

Grouß won isa in Feuchtwangen in Mittlfranken in arana musikalisch prägtn Familie. Noch arana Ausbuidung ois Trompeta isa dann da Boarischn Armee beidren und war im Musikkorps vom Königlich Bayerischen Infanterie-Leib-Regiment.
A da Akademie fia Tonkunst in Minga hoda dann studiert. Danoch wara nu beim 2. Königlich Bayerischen Jägerbataillon und beim boarischn 5. Infanterieregiement.
1911 isa dann wieda zum Infantrie Leibregiement zruck und hod a dann d Leitung ois Obamusikmoasta ibanumma.

Im Easchtn Wejdgriag isa dann mim Leibregiment ausgruckt und hod dann an Haufa Märsche komponiert und an groußteil vo dene hoda noch de Gefechte gnennd um dene zum gedenga.
A nochm Griag wara oiwei nu a da Reichswehr im 19. boarischn Infanterieregiement, wora reaktiviert woan is  und a da Wehrmacht ois Militärmusiker aktiv.

## Badonviller Marsch

Da Badonviller-Marsch (odara *Badenweiler*), wos 1914 fia an Sieg vo da boarischn Armee bei Badonviller komponiert won is, is da wascheinle bekannteste und a umstrittnste Marsch vom Fürst. Da Adolf Hitler hod den Marsch nämle zu seim persönlichen Auftrittsmarsch Marsch gmocht und dassa deitscha klingd *Badenweiler* dauft. D'verbindung zu de Nazis hod dazua gfiad, dass seine Kompositionen nochm Griag zu am groußn Teil in Vagessnheit gron han. Da Badenweiler derf  a wega seina friaran Bedeitung heid nimma vo da Bundeswehr gspeid wern und wiad allgemein a eher wenga gspeid, eascht in de letztn joa hod se des wiedara wengal gändat.

## Werke

Unta andam hand vo erm foingde Märsche:

**19er Marsch*
**Achtung Dauerfeuer*
**Alpenkorps-Marsch*
**Am Tagliamento*
**An der Piave*
**An der Putna*
**Badonviller-Marsch*
**Batinesti-Marsch*
**Bayrischzeller Skiclub-Marsch*
**Die erste Kompanie*
**Das Leibregiment in Serbien*
**Die tapferen Bayern*
**Eherne Wehr*
**Ehrenwache Marsch*
**Epehy-Marsch*
**Erinnerung an Siebenbürgen*
**Exzellenz General Krafft von Delmensingen-Marsch*
**Fahnen-Marsch*
**Fahrt ins Blaue*
**FC Bayern-Marsch*
**Fleury-Marsch*
**Generalleutnant Ritter von Leeb-Marsch*
**General Freiherr von Kress-Marsch*
**Graf von Zech-Marsch*
**Gruss an Bamberg*
**Gruss an Straubing*
**Inama-Marsch*
**In den Dolomiten*
**Isonzo-Marsch*
**Jägerblut Gebirgsjäger Marsch*
**Kemmel-Marsch*
**König Ludwig III.-Marsch*
**Markomannen-Marsch*
**Max Josef Ritter Marsch*
**Muncelul Marsch*
**Odobesti-Marsch*
**Oberst Adam Marsch*
**Oberst Heinecker-Marsch*
**Oberstleutnant Kriebel-Marsch*
**Oberstleutnant Wäger-Marsch*
**Oberst Prager Marsch*
**Oberst von Pechmann Marsch*
**Parole Heimat*
**Prinz Eugen Marsch*
**Prinz Heinrich-Marsch*
**Ritter von Epp-Marsch*
**Ritter von Schoch-Marsch*
**Roter Turmpaß-Marsch*
**Schneidige Schützen*
**Schönes Bayernland*
**Siegerehrung*
**Soldaten Lust*
**Sturm auf Saarburg*
**Trauermarsch*
**Unter Bayerns Rautenbanner*
**Vimy Marsch*
**Wittelsbacher Fanfare (Festfanfare)*
Forstnriada Park

Da **Forstnriada Park** (amtle: **Forstenrieder Park**) is a Woid im Sid-Westn vo Minga. Zamma mid'm Forst Kasten und'm Fiastnriada Woid buidd'a a Landschoftsschutzgebiet, wo 4912 Hektar gross is.

Da Forstnriada Park liegd zan gressdn Tei af gmoafreiem Gebiet Landkroas Minga. Da Stootsforst is aa ehemoiigs Jogdgebiet vom Odl bzw. vo de Wittelsbacha. Des Woidgebiet wead vuiseite gnutzd: za da Eaholung, fia Drinkwossa, zan Schutz vo sejtana Pflanzn vun Viecha und za da Hoizgwinnung.

## Sengswiadigkeitn

### Oachlgoartn

Da Oachlgoartn  is a Woidwoad mid eppa 8 Hektar mid oidn Oachn. Ea liegd on da Remastroß zwischn Autoboh und Buachndorf. Ma griagd do a Voastejung, wia da Park im 16. und 17. Joarhundad ausgschaud hom kenna. Domois woa's dena Bauan gstottd, des Viech in'd Weida z'treim, ums do woadn z'lossn. De Fläch van Oachlgoartn woa bis za hundad moi gressa ois wia heit. Wia owa da Woid imma meah zruckgonga is, is z'Ofong van 19. Joarhundad mid Fichtn afgforstd worn.

Zweng seina Bedeitung ois Biotop fia sejtana Oartn is dafia a speziejs Pflegekonzept entwickld worn.

## Beleg


## Literatua

* U. Ammer, M. Weidenbach, M. Beer, Y-H. Hwang: *Landschafts- und erholungsplanerische Entwicklungsstudie für die Wildparke im Ebersberger Forst und im Forstenrieder Park,* 1999. Link zan Guadochtn
* Kathrin Probst: *Auf den Spuren der Römer zwischen Gauting und Grünwald*, Manuskript, Minga 1988.

## Im Netz

* Wildpark Forstenried
Estagebirg

Des **Estagebirg** (amtli: **Estergebirge** oder aa **Krottenkopfgebirge** gnannt) is in de boarischen Oipn zwischn Luisa- und Isartal und kheat damit zu den Nördlichn Koikoipn. 
De Eschnloa begrenzt des Gebirg nach Nord'n, wos de oft dazuazoitn Heimgartn und Herzogstand ned dazua khean lasst.

Des Estagebirg is oans vo de greßtn Karstgebiet in de Boarischen Oipn.

## Gipfä

### Wichtigstä Gipfä

Wichtigä Gipfä san da Kroudakopf (2.086 m), da Bischof (2.033 m), de Hoache Kistn (1.922 m), da Hoache Frickn (1.940 m) und da Simetsberg (1.836 m). De Anstieg aus'm Luisatoi oda a vo Südost'n aus Kri und Woiga san ziemli lang, drum is bis jetzt im Estagebirg no ganz sche ruhig bliem, bis auf'n Wank, auf den vo Garmisch-Batakurch aus a Soalbahn geht. 

### Weitere Gipfä

* Risskopf
* Platt'neck
* Klaffn
* Woigaua Eck

## Höhln

* Angerlloch
* Fricknhöhle bei de Kuahfluchtwassafoi vo Farchant

## Tourismus

Im Estagebirg ko ma im Summa oda a im Winta ummananda dappen. Zwoa Hittn vom Oipnvarein san in da Gebirgsregion, oamoi de Weilheimer Hitt'n am Kroudakopf und dann des Wankhaus auf'n Wank, des glei neba da Wankbahn steht.

Bsonders sche is a Tour zum Kuahfluchtwassafoi am Hoachn Frickn, de ma a scho vo Farchant aus seng ko. Da Boch springt middn aus a gachen Foiswand mit an dickn Strahl, des is aba a vom Weda obhängig. Do gibts a an *bsoffna Woid*, des san Bam, de si in olle Richtungen neing weil de ganze Leit'n in Bewegung is.

Wenn ma de öffentliche Vakeasmiddl hernimmt, ko ma schene Durchquerunga und Ibaschreitunga machen (Bahnstationa in Uistod, Eschla, Farchant, Garmisch-Batakurch, Kloas; Busstreck Koche am See-Woichensee-Woiga).

## Literatua

* Eugen E. Hüsler: *Isarwinkel Bad Tölz – Lenggries – Kochel*, Bergverlag Rother, Ottobrunn 2004, ISBN 978-3-7633-4006-4
* *Topographische Karte - Karwendelgebirge*, UKL30, Bayerisches Landesvermessungsamt, Maßstab 1:50.000, ISBN 3-86038-498-8

## Buidl


 Datei:Krottenkopf HQ.jpg|Da Kroudakopf (Oktober 2004)
 Datei:Bischof HQ.jpg|Vom Kroudakopf (2.086&nbsp;m) in Richtung südwest auf'n Bischof (2.033&nbsp;m)
 Datei:Fricken HQ.jpg|Der Hoache Frickn vom Bischof, im Hintergrund da Zugspitz
 Datei:Estergebirge vom Simetsberg HQ.jpg|Vom Simetsberg in des westlichä Estagebirg


## Im Netz

* Estergebirge auf steinmandl.de

## Beleg
Niamberga Trichta

Da **Niambeaga Trichta** (dt.: **Nürnberger Trichter**) is a buidhofda und scheazhofda Begriff, wo moand, doss ma jedn Menschn Weisheit und Gscheidheit oafoch mechanisch eihtrichtan kennd. Domid warad da Niamberga Trichta a Oiheimiddl geng Bledheit, wei ma sejm an gressdn Deppn in kiazasda Zeid zan Genie mocha kennd.

Da Niambeaga Trichta is za oan symbolischn Woahzeichn vo Niambeag worn.

## Heakumft

Da Spruch gehd af'n Niambeaga Dichta Georg Philipp Harsdörffer (1607–1658), wo a Leahbuach iwa Dichtkunst vafossd hod, unta'm Titl *Poetischer Trichter. Die Teutsche Dicht- und Reimkunst, ohne Behuf der lateinischen Sprache, in VI Stunden einzugießen* 1647 z Niamberg aussabrochd worn is. Zweng da Vabroadung vo nam Weak is da Ausdruck "Niambeaga Trichta" za oana bekonndn Rednsoat worn.

De Redewendung "jemondn wos eihtrichtan" oda "wos eihtrichtad griang" is no ejda ois da Niambeaga Trichta. Doss de Rednsoat van "Niambeage Trichta" so populea worn is, hengd aa daomid zamm, doss de Niambeaga an Ruaf ghod hom, bsondas findige Leitln z sei (schau: Niambeaga Witz).

## Schau aa

* Niambeaga Witz

## Beleg


## Literatua

* Franz Kaiser: *Der Nürnberger Trichter*. Bilder v. Emeli Werzinger. Niamberg: Sebaldus-Verlag, 1946, 12 Bl., IDN: 354205862.
* Hans Recknagel, Rolf Veit: *Wagenseils Nürnberger Trichter. Zur Geschichte einer Redensart*. In: Mitteiunga vo da Oidniambeaga Landschoft e.V., Heft 1, 2001, S. 571–581.
* Dagmar Hirschfelder: *Der „Nürnberger Trichter“ – Ein Allheilmittel gegen die Dummheit?* In: KulturGUT – Aus da Foaschung vgan Germanischn Nationalmuseum, Heft 8, 2006, S. 3–5.

## Im Netz
* De tourismus.nuernberg.de - De Gschicht van Trichta
* nuernberginfos.de Da Niambeaga Trichta
* Werner Kügel: ''Der Pegnesische Blumenorden P.Bl.O. - Ein Beitrag zur Kulturtradition Nürnbergs''
* German First Day School Portraits: Funnel
Matt Groening

**Matt Groening**, eigentle: **Matthew Abram Groening** (* 15. Feba 1954 in Portland, Oregon), is da Eafinda vu Zeichentrickserien wia De Simpsons und Futurama.

De Simpsons gibts scho in da 20. Serie. Es is damit de Zeichntrickserie, de wos - vo Wiedaholunga obgsehn - am längstn im Fernsehn grennt is.

Da Groening is da Suhn vo ana Norwegarin und vo an Voda mit deitscha Obstaumung. Fia de Vuanauman vo de Simpson-Figuan hod a de Naum vo seina eiganen Famülie vawendt:

* Abraham Groening – *Abraham „Abe“ Simpson* (sei Großvoda)
* Homer Groening – *Homer Simpson* (sei Voda)
* Margaret Groening – *Marge Simpson* (sei Muada)
* Lisa Groening – *Lisa Simpson* (ane vo seine Schwestan)
* Maggie Groening – *Maggie Simpson* (ane vo seine Schwestan)

Mit de *Simpsons* hod da Groening an Haufa Preise gwunna, u.&nbsp;a. an Emmy.

## Beleg



## Im Netz

* 
* Linklistn + Infos zum Matt Groening (englisch)
*
Daniel Van Buyten

Der **Daniel Van Buyten** (* 7. Feba 1978 in Chimay) is a ehemåliger bejgischa Fuaßballa, der bis 2014 beim FC Bayern Minga g'spült håt. Dovor hod Van Buyten, dessn Voda Belgia und dessn Muada Deitsche is, u. a. aa für Olympique Marseille und für'n Hamburger SV gspuit. Obwohi er in seina Jugnd eingtlich ois Stiama trainiert wordn is, spuit er heit inzwischn ois Innavateidiga.
Toni Kroos

Da **Toni Kroos** (* 4. Jenna 1990 in Greifswald) is a deitscha Fuaßballa, der seit 2014 bei Real Madrid spuit. Davor is a beim FC Bayern Minga gwen, woa a bis 2008 in der Jugndmannschoft wor. Im Joar 2009 is er an Bayer Levakusn ausglieha wordn, zum Onfang vo der Saison 2010/11 is er wieda noch Minga z'ruckkumma. 

Außadem hod der Kroos aa scho eftas für de deitsche Nationalmannschoft gspuit.

## Im Netz
* Toni Kroos af der Hoamseitn vom FC Bayern (*hochdeitsch*)

## Beleg
Bugs Bunny

**Bugs Bunny** is a Trickfuim-Figua. Ea is a vamenschlichta Hos oda a Karnickl. In oana amerikanischn Umfrog vo *TV-Guide* im Joa 2002 is a zua beliabtastn Zeichntrick-Figua vo oin Zeitn gwejd woan.

## Charakta

Da Bugs Bunny is a Siegatyp, ea gwinnt oafoch imma. Da Konflikt, de Aggression geht owa nia vo eam aus, sondan imma vo de Gegna. De roazn eam so long, bis a eana a Lektion eateit. Sei respektlose, lässige, unbekimmate Oat, gmischt mit Muadawitz, hod eam in Amerika so populea gmocht, wei si de Amis do wiedaeakennt hom. Duachn Bugs Bunny is aa de Rednsoat "Eh... What's up, doc?" in an amerikanischn Sprochschotz eigonga. Des "Äh... Is wos, Doktor?" sogta moast am Ofong zu seine Gegna, wearend ea lässig on oana Karottn kaut.

## Gschicht

Da Bugs Bunny is 1940 zan easchtn Moi unta dem Noma auftretn. Seitdem hod in weit mea wia 150 Cartoons mitgwiakt (voa oim in de Serien "Looney Toons" und "Merrie Melodies") und wead bis zum heitigen Dog zoagt. Fia Knighty Knight Bugs (1958) hod da Bugs Bunny an *[[Oscar]]* fian bestn animiatn Kuazfuim dahoidn.

Ea is vo zoireichn Zeichnan und Autorn prägt woan, u. a. aa vom Tax Avery.

## Beleg


## Literatua

* *Bugs Bunny: 50 Year's and Only One Grey Hare*, by Joe Adamson (1990), Henry Holt, ISBN 0-8050-1855-7
* *Looney Tunes and Merrie Melodies*, by Jerry Beck and Will Friedwald (1989), Henry Holt, ISBN 0-8050-0894-2
* *Chuck Amuck: The Life and Times of an Animated Cartoonist* by Chuck Jones, published by Farrar Straus & Giroux, ISBN 0-374-12348-9
* *That's Not All, Folks!* by Mel Blanc, Philip Bashe. Warner Books, ISBN 0-446-39089-5 (Softcover) ISBN 0-446-51244-3 (Hardcover)
* *Of Mice and Magic: A History of American Animated Cartoons*, Leonard Maltin, Revised Edition 1987, Plume ISBN 0-452-25993-2 (Softcover) ISBN 0-613-64753-X (Hardcover)

## Im Netz
* Songtext des Intros und Outros
* „Bugs Bunny“-Cartoons Auswahl zum direkten Download aus dem *Internet Archive* (engl.)
Josua (Buach)

Des **Buach Josua** (hebr. יְהוֹשֻׁעַ, *Jehoschua*; gr. Ἰησοῦς, *Iesus*) is a Buach vom jüdischn Tanach und vom Oitn Testament in der christlichn Bibel. Des Buach wird noch Josua benonnt, der Nochfoiga vom Mose is und vo dem des Buach om meistn vazejht.

## Inhoit

Im Buach gehts hauptsächlich dorum, wia de Israelitn, die von Josua gführt werdn, des Land, des Gott eahna vahoaßn hot, einehma und untaeinanda afteiln. Der gschildate Zeitraum geht vom Tod vom Mose aus und endt schliaßlich mit'm Tod vom Josua.
Breno (Fuaßballa)

Der **Breno**, eingtlich **Breno Vinicius Rodrigues Borges** (* 13. Oktoba 1989 in Cruzeiro, São Paulo), is a brasilianischa Fuaßballa. Im Joar 2008 is er vom FC São Paulo in Brasilien zum FC Bayern Minga kumma. Onfang 2010 is er mit Andreas Ottl zamm für a hoibade Saison an den 1. FC Niamberg ausglieha wordn. Zur Saison 2010/11 is er wieda zum FC Bayern z'ruckkumma.

Wega Verletzungsbrobleme hoda ollawei obbariert wern miassn. Im September 2011 häda wieda so a Obbaration fias Knia diagnostiziert kriagt. Na hods eam glangt. Erst hoda se an saubernen Bock ogsuffa und Medikamente eigschmissn. Dann hoda sei Frau ausm Haus verjogt, und am End hoda sei Heisl in Greawoid niederbrennd. Dofia hamsn nachad fia drei Jahr eignaht.
Mario Gómez

Da **Mario Gómez**, voiständig **Mario Gómez García** (* 10. Juli 1985 in Riedlingen), is a ehemoliga spanisch-schwäbischa Fuaßbolla, dea wos vo 2009 bis 2013 fian FC Bayern Minga gspuit hat. Voahea is a beim VfB Stuttgart gwen, wo er 2020 sei Karriere beendet hat.

Außadem hat a vo 2007 bis 2018 aa fia de deitsche Nationalmoschoft gspuit.

## Im Netz

* Hoamseitn vom Mario Gómez
* 
*
Hochstift Freising

Des **Hochstift Freising** wa bis zua Säkularisation Anfang vom 19. Jahrhundart da woitliche Herrschaftsbreich vom Fürstbischof vo Freising.

## Geographie
Im Hochstift hom um 1800 ebba 15.000 Leit glebt:

*de Stod Freising, an da Isar zwischa Minga und Landshuat
*de Grafschaft auf dem Yserrain, a schmois Landl um Ismaning am Ostufa vo da Isar bis noch Oberföhring 
*de Herrschaft Burgrain mit'n Kloster Isen
*de Grafschaft Werdnfois mit de Ortschaften:
**Garmisch
**Batakuarch
**Middawoid
**Farchant
**Groana
**Woiga
**Kri
*Innichen in Südtirol
*de Stod Škofja Loka (Bischoflack) in Slowenien 
*des Wölza Toi in da Steiamark (Schenkung vo 1007 durch an Kaisa Heinrich II.; schau bei Oberwölz)
*no andre kloane Landl voa oim in Niedaestreich und Slowenien

## Gschicht
Ebba um 720/30 hot da hl. Korbinian des Bistum Freisung grindet. De easchtn groaßn Ländarein hot da Bischof Atto da Kienberga eaworm, Anno 783 hot a Innichen in Südtirol und im Joar 808 de spadare Herrschaft Burgrain kaft. Da Kaisa Otto II. hot dann 973 dem Bischof Abraham von Freising de Stod Škofja Loka (Bischoflack) in Slowenien gschenkt. 1007 hot da Kini Heinrich II. da Freisinga Kurch unta Bischof Egilbert des Wölza- und Katschtoi in da Grafschaft vom Adalbero gschenkt. Anno 1249 und 1294 hom dann de Freisinga Bischöf de Grafschaft Werdnfois kafft. 1294 is dann des Bistum zum Hochstift erhom worn. 1319 hot da domolige Herzog vo Bayern, da spadare deitsche Kaisa Ludwig der Bayer de Ortschaftn Ismaning, Unterföhring, Englschalking und Daglfing geng "hundert March lotrings silber" an de Freisinger Bischöf vakoft. D'raus is de "Grafschaft auf dem Yserrain" ois weitres gschlossens Herrschaftsgebiet da Freisinger Bischöf entstandn.

Des Hochstift war ois Nachbar des fui greßan Herzogtums und spadan Kurfürstentums Bayern oft in Streitarein mit dene verstrickt. Sogor Minga is aus a soichana Streitsach grindet worn, ebba um 1156 hot da Heinrich da Löwe de Isarbruckn vo de Bischöf kaputt gmacht und a bisserl weider Minga grindet. Soiche Streitereien hom iba Jahrhunderte weg vahindat, das des Hochstift greßa worn is. De boarischn Herzög und Kurfürstn hom imma wieda probiat, des Hochstift unta ian Einfluss zu bringa und noch Möglichkeit Leit vo da eigenen Familie auf den Freisinga Bischofsstui zu bringa, wos eana seit dem 15. Jahrhundert oft a glunga is.

Scho vor dem Reichsdeputationshauptschluss is Freising am 27. November 1802 vo kurpfoizboarischn Truppn unta Johann Adam vo Aretin annektiert woan. De Säkularisation hot dann de Herrschaft vo de Fürstbischöf aufg'hom und da ganze kirchliche Bsitz is durch den Staat Bayern enteignet worn. De ehemalige Residenzstodt is zua kloana Landstodt im neien Kinireich woan. Des durch des boarische Konkordat 1817 nei grindete und 1821 eig'richtete Erzbistum München und Freising hot de Nachfolge vo da Diözese Freising otretn, drum is a da Bischofssitz noch Minga valegt worn.

## Beleg
Niamberga Witz

Da **Niamberga Witz** hod nix mit Humor zan doa, sondan moant Niamberga Gwitztheit und Eafindungsgeist.

Entstandn is da Begriff zwischn am 15. und am 17. Joarhundat, wo s technische Gschick und de Eafindungsgob vo Niamberga Handweakan und Kinstlan legendea worn is. Bis heit is da Niamberga Witz a Begriff fia Niamberga Innovationsgeist bliebm.

## Beispui

Leidln wo zua Entstehung vonam Begriff beitrogn ham:

* Peter Henlein (1449/80 – 1542), da Eafinda vo da easchtn Toschnuhr, s Niamberga Oa
* Martin Behaim (1459 – 1507), da Konstrukteur vom ejtastn Globus vo da Neizeit (wo s heit no gibt)
* Albrecht Dürer (1471 – 1528), berihmta Mola und Pionier vom Druck

Dazua kimmt, dass Niamberg im 15. und 16. Joarhundat ba da Heastejung vo Droht und vo Messweakzeig, im Schmiedhandweak, im Kunsthandweak und in da Kartografie fiarend gwen is.

Beispuisweis keman aa de Feiaspritzn (1655), da Fingahuad und de Klarinettn (1699) aus Niamberg.

## Zitat

Iwan Niamberga Witz gibts aa mearane Rednsoartn.:

A bekannta Spruch ausm Middloita hoasst af boarisch so:

:Häd i vo Venedig de Mocht
:und vo Augschburg de Procht
:Niamberga Witz
:Strassburga Gschitz
:Und Ulma Gejd
:Warad i da Reichste in da Wejd.

## Schau aa

* Niamberga Trichta

## Beleg


## Literatua

* Herbert Maas: *Nürnberger Trichter*. In: Michael Diefenbacher, Rudolf Endres (Hrsg.): *Stadtlexikon Nürnberg*. Niamberg: W. Tümmels Verlag, 1999, S. 765 - auch im Netz
* Georg Philipp Harsdörffer: *Poetischer Trichter. Die Teutsche Dicht- und Reimkunst/ ohne Behuf der Lateinischen Sprache/ in Vl. Stunden einzugiessen. Samt einem Anhang Von der Rechtschreibung / und Schriftscheidung/ oder Distinction*. Durch ein Mitglied der hochlöblichen Fruchtbringenden Gesellschaft. Zum zweiten Mal aufgelegt und an vielen Orten vermehret. Niamberg/ Gedruckt bey Wolfgang Endter, Nürnberg 1648–1653 [Bibliothek des Germanischen Nationalmuseums, Sign. 80 01 164/1, Slg. N 943] Easchte Auflage: 1647
* Georg Philipp Harsdörffer: *Poetischer Trichter. Die Teutsche Dicht- und Reimkunst, ohne Behuf der Lateinischen Sprache, in VI Stunden einzugiessen*; 3 Teile in 1 Band / Reprografie Nachdruck der Ausgabe Nürnberg, Endter, 1648 - 1653. Hildesheim, New York: Olms, 1971. - 137, 186, 563 S. In Fraktur, ISBN 3-487-04068-9
* Johann Heeger; Alois Jalkotzy: *Der Nürnberger Trichter - Alte Reime Literatualernen*. [Eingedruckt farb.] Bilder von Ernst Kutzer. (Neue Bilderbücher für Arbeit und Spiel). Wean; Leipzig: Konegens Jugendschriften Verlag, 1922, 32 S.

## Im Netz
*www.nuernberginfos.de
* Der Nürnberger Trichter. Nuernberg.bayern-online.de
* Werner Kügel: ''Der Pegnesische Blumenorden P.Bl.O. - Ein Beitrag zur Kulturtradition Nürnbergs''
* Berliner Bildungsserver: Der „Nürnberger Trichter“ 
* ''Die Geschichte des Nürnberger Trichters''
* Historisches Franken: Der „Nürnberger Trichter“
Indien

**Indien** is a Stoot in Sidasien mit 29 Bundesstootn. Indien grenzt an an Indischn Ozean, Pakistan, Nepal, Bhutan, Myanmar und Bangladesch.

Indien is a Vuivejkastoot und is mit iba 1,2 Milliarden Eihwohna (2011) noch Kina im Hiblick auf de Eihwohnazoi s zwoatgresste Land vo da Eadn. Gmessn an da Eihwohnazoi, wead Indien ois de gresste Demokratie vo de Wejd bezeichnet.

## Herkumft vom Nom

Da Nom *Indien* kimmt vom Fluss Indus. Da Begriff losst si bis ins Sanskrit zruckvafoign:  **, des wo nix andas ois "Fluss" hoasst. Fia de eiropäischn Seefohra wor ganz Ostasien Indien. In da Kolonialzeit is ma dazua ibaganga de heitigen Gebiete vo Indien, Pakistan und Bangladesch "Indien" z nenna. Erscht seit da Stootsgrindung vo Indien weads im heitign Sinn vawendt. De Bezeichnung "Bharat" beispuisweis im Hindi geht auf an mythischn Herrscha zruck.

## Nationaisymboi

## Literatua

* Sven Hansen (Hrsg.): *Indien. Die barfüßige Großmacht.* Edition *Le Monde Diplomatique*, Heft 7, Berlin 2010, ISBN 978-3-937683-27-0
* Michael von Hauff (Hrsg.): *Indien. Herausforderungen und Perspektiven.* Marburg 2008, ISBN 978-3-89518-720-9
* Klaus Voll, Doreen Beierlein: *Rising India - Europe´s partner?* Berlin, 2006, Weißensee Verlag, ISBN 978-3-89998-098-1
* Michael Witzel: *Das alte Indien (C. H. Beck Wissen).* C. H. Beck Verlag, 2., durchges. Aufl., Minga 2010, ISBN 978-3-406-59717-6

## Im Netz

## Beleg
Schnoatbrax

Da **Schnoatbrax** (stddt. Sapie), aa **Sope** oda **Sappl**, is a Meazweckweakzeig fia de Hoizorbat im Woid. Mit am Schoatbrax ko a gfejta Baamstomm und a Bloch leichta bewegt, draat und ghom wean. A Sope wor friara fia an Hoizknecht unvazichtboa und is heit no a wichtigs Weakzeig. Fia Hoizscheidln vawendt ma an **Hondsope**.

De Bedeitung vom Schnoatbrax wead daduach deitle, dass a im Woppm vo obboarischn Gmoana voakimmt: Siagsdorf, Reiter Winke, Ramsau und Ruahpading hom an Schnoatbrax in eanan Gmoawoppm.

## Aufbau

Da Schnoatbrax is im Prinzip wiar a Hogg afbaut. Ea besteht aus am Metoitei, s "Haus" mit am Loch, und am kreftign Stui, wo vorn broada wead. Da Stui wead duachs Haus duachezogn. Oiso kos de Klinga niamois vorn aussehaun. De bestn Sopestui san aus Hoslnusshoiz, wo ma owa guad pflegn muass. Oft wead deswegn a Oachana oda a Eschana Stui heagnumma.

De Greifspitzn vom Sope wead je noch Vawendungszweck gformt. Davo hengt ob, ob da Schnoatbrax diaf ins Hoiz eidringt oda mea an da Obaflechn bleibt.

## Variantn

S **Griasbeil** und da **Wendehogn** san vaschiedane Variantn vom Schnoatbrax.

## Schau aa

* Broadhogg, Hogg mit an broadn Bladdl
* Dexel, haufeamige Hogg
* Grompm, Spitzhogg und Hau in oam
* Hagge, kloane Hogg
* Hau (Fejdhau, Fejdhogg)
* Hogg, aa Hogga oda Hoggn
* Tomahawk, indianisches Hagge

## Im Netz
* Binder-Krieglsein: ''Sappl (Sapl, Zapin, Sappie) und Rückegeräte''
Dexel

De **Dexel** oda **Dechsel** (friara aa maskulin; aa *Dachsbeil* oda *Querbeil*) is a Weakzeig zua Hoizbeorbatung. Im Untaschied zua Hogg und zum Hagge liegts Bladdl quea zum Stui, so wia bei da Hau.

Es gibt vui vaschiedane Ausfiarunga, je noch Owendung. Voa oim fia de Zimmara und Schiffbaua woa de Dexel unvazichtboa und wead bis heizdog vawendt.

De Dexel gibts scho seit da Stoazeit. Historisch is de Dexel voa oim zum Aushejn vo Hoiz vawendt woan. Damit hod ma nacha an Trog, Oabaam, Behejta oda a Rinn mocha kena. De Dexel woa aa a wichtigs Weakzeig fia de Pecha. In oidägyptischa Zeit bis ins Middloida is de Dexel aa vo Stoametzn vawendt woan.

## Schau aa

* Broadhogg, Hogg mit an broadn Bladdl
* Grompm, Spitzhogg und Hau in oam
* Hagge, kloane Hogg
* Hau (Fejdhau, Fejdhogg)
* Hogg, aa Hogga oda Hoggn
* Schnoatbrax, aa *Sope*, fias Beweng vo Baam
* Tomahawk, indianisches Hagge

## Im Netz

* Uafoam vo da Dexl
Broadhogg

De **Broadhogg** is a Hogg oda Hagge zum Beorwatn vo Rundhoiz. De Broadhogg hod friara zu am vo de wichtigstn Weakzeig vo de Zimmara gheat. Heit spuit de Broadhogg koa Roin mea, wei de Orwat duach Maschinen (im Sägeweak) gmocht wead. Es gibt owa no Zimmaleit, de wo an Umgang mit da Broadhogg beheaschn.

De Broadhogg is ebba 50 bis 70&nbsp;cm long und untascheidt si vo da Hogg voa oim duach ia gross bzw. broads Bladdl.

## Woffm

De Broadhogg bzw. Wikingeraxt wor de wichtigste Schlogwoffm vo de Wikinger. Es hot oa- und zwoahändige Variantn gem. De zwoahändige Variantn wor a Stangenwoffm, da Schoft wor bis 1,80 Meta lang. De mittloitaliche Hellebardn is aa a Weidaentwicklung vo da zwoahändign Broadhogg.

Vom 17. Joahundat bis 1903 is de Broadhogg in Schwedn zum Kepfn vo Schwaavabrechan vawendt woan.

## Schau aa

* Dexel, haufeamige Hogg
* Grompm, Spitzhogg und Hau in oam
* Hagge, kloane Hogg
* Hau (Fejdhau, Fejdhogg)
* Hogg, aa Hogga oda Hoggn
* Schnoatbrax, aa *Sope*, fias Beweng vo Baam
* Tomahawk, indianisches Hagge

## Beleg


## Literatua
* Altes Handwerksgerät. Ausstellung im Rheinischen Freilichtmuseum Kommern vom 17. November 1981 bis 4. April 1982. Herausgegeben im Auftrag des Landschaftsverbandes Rheinland von Dieter Pesch. Rheinland Verlag, Köln 1981
* Das Werkzeug des Zimmermanns von Hans Tewes Schadwinkel und Günther Heine. Mit einer Einführung „Das Zimmerhandwerk“ von Manfred Gerner, Verlag Th. Schäfer, Hannover 1986. 253 Seiten.
* Wendelin Boeheim: *Handbuch der Waffenkunde*, Nachdr. d. Ausg. Leipzig 1890, Fourier Verlag, Wiesbaden 1985, ISBN 978-3-201-00257-8
* George Cameron Stone, Donald J. LaRocca: *A Glossary of the Construction, Decoration and Use of Arms and Armor: in All Countries and in All Times*, Verlag Courier Dover Publications, 1999, S. 79, 80, ISBN 978-0-486-40726-5

## Im Netz
*''Hobel und Äxte''
* ''Viking Axe'', hurstwic.org (engl.)
Hau

A **Hau**, aa **Haindl** oda **Hainl**, is a Weakzeig zua Bodnbeorwatung fia Fejd und Goartn. Damit wead da Bodn glockat, Unkraut ausgrobm, Fuachn fias Pflanzn zogn und no vui meara.

De Hau deafat oans vo de ejtastn Weakzeig fia de Fejdorbat iwahapts sei. Da Vorlaifa vom Heindl, da Grobstock, makiat an Ofang vom Ockabau, dea wo deswegn aa Hoggbau gnennt wead.

De Hau wead in da Regl zwoahende gfiat, es gibt owa aa kloanare Variantn fias oanhende Orwatn.

## Vawendung

Mit da Hau wead da Bodn ned draat, so wia beim Spotn und beim Pfluag, sondan de Schichtung bleibt dahoidn. Fia de Hau gibts sea vui untaschiedliche Bladdln, je noch Eisotzzweck. Fia schwaare Lehmbedn wead beispuisweis a kloans Bladdl vawendt, fia lockare, sondige Bedn a gross, broads Bladdl. Heit wead de Hau moast nua no fia de Goatnorwat gnutzt. In da Fejdorwat is duach Pfluag, Fräsn und Motorhau vadrängt woan. Des guit owa nua fia Industrielända.

A weidare Owendung vo da Hau is de Rodung, voa oim um Wuazln z entfeana. Do gibts vo da Hau Iwagongsforma zua Dexel.

## Variantn

Datei:Grabstock.png|Groda Grobstock
File:PSM V18 D466 Tima or maori hoe.jpg|Bogana Grobstock (Maori)
Datei:C+B-Agriculture-Fig1-EgyptianHoe.PNG|Oidegyptische Hau
File:PSM V18 D467 Indian hoe.jpg|Indianische Hau
File:Hawe hawea.jpg|floche und spitze Hau
File:Hoe2.jpg|Heindl mit Unkrautgobe
File:Schrepel DSCN1238.JPG|Hondheidl fian Goartn


## Schau aa

* Broadhogg, Hogg mit an broadn Bladdl
* Dexel, haufeamige Hogg
* Grompm, Spitzhogg und Hau in oam
* Hagge, kloane Hogg
* Hogg, aa Hogga oda Hoggn
* Schnoatbrax, aa *Sope*, fias Beweng vo Baam
* Tomahawk, indianisches Hagge

## Im Netz
* 
* Katalog mit uma 90 verschiedenen Bauformen, SHW Friedrichstal (PDF-Datei; 2,10&nbsp;MB)
Niamberga Oa

S **Niamberga Oa**, aa  **Nürnberger Ei**, is - im 16. Joarhundat - a bekonnte Toschnuhr mit Fedaweak und in oana ovaln Foam gwen. Es is bis heit a Synonym fir Niamberga Erfindungsgeist und Niamberga Witz.

Ois Eafinda vom Niamberga Oa guit oft da Niamberga Schlossa Peter Henlein. Dees is owa heit umstrittn, wei des easchte Niamberga Oa eascht fia 1550 nochgwiesn is und da Peter Henlein, da Eafinda vo da easchtn Toschnuhr, scho 1542 gstoam gwen is. Obmdrei hod da Peter Henlein, soweit dees bekannt is, nua zylindafeamige Uhrn heagstejt.

## Schau aa

*Niamberga Witz
*Niamberga Trichta

## Im Netz
*Beschreiwung
Café Hawelka

S **Café Hawelka** is a legendeas Kafäähaus im 1. Weana Gemeindebeziak Innare Stod in da Dorotheergossn 6.

## Gschicht
Dees Hawelka is 1939 vom Leopold Hawelka aufgmocht wuan. Boid is owa zweng an Kriag wieda zuagmocht und 1945 nei eaeffnet wuan.

Nochm End vo da Besotzungszeit in Wean, oiso ob 1955, is dees Hawelka schnö zum Treffpunkt fia Kinstla wuan. Zu de Staumgäst hom z. B. Leit gheat wia: H. C. Artmann, Konrad Bayer, Helmut Qualtinger, Gerhard Rühm, Friedrich Torberg, Hans Weigel, Ernst Fuchs und Friedensreich Hundertwasser.

## Kunst
S Café Hawelka hod in Georg Danzer zu seim Liadl (vo 1976) *Jö, schau* (*„... so a Sau, wos mocht a Nockata im Hawelka“*) inspiriat.

Da Dokumentarfüüm *Königin Josefine – Die Hawelkas und ihr Café* (2002) zagt de Gschicht vo de Hawelkas und vom Café.

## Literatua
* Franz Hubman]: *Café Hawelka. Ein Wiener Mythos*. Christian Brandstätter, Wean 2001, ISBN 3-85498-111-2.
* Sonja Moser: *Das Hawelka. Geschichte & Legende*. Pichler, Wean 2009, ISBN 978-3-85431-500-1 .

## Im Netz

* Haamseitn vom Café Hawelka
* planet-vienna.com - Café Hawelka

Wienerische Kultur
Sosondowah

Da **Sosondowah** ("Große Nocht") is a großa Jaga vo de Irokesen gwen, am indianischn Voik in Noadamerika. Amoi hoda a Geist-Wapiti ("Himmes-Elk") vafoigt und is z noh an an Himme kema. Do is a vo da Geddin Dawn ("Morgnrod") gfonga gnumma woan und hod ia ois Tiasteha deana miassn.

An am Dog in da Friah, hoda a scheens Deandl, de Gendenwitha ("De wos an Dog bringt"), am Fluss steh gseng. Ea hod si sofuat in sie valiabt und hod vasuacht sie in Gstoit vo vaschiedanen Vegln z vafian. De Dawn hod owa dazwischngfunkt und hod an Sosondowah an ian Tiapfostn gfesslt. De Gendenwitha hods glei drauf in an Morgnstean vawondlt. So hoda si sei Liab imma oschaung kina, owa nia mit ia zamma sei.

## Literatua
* Patricia Monaghan: *Encyclopedia of Goddesses and Heroines*, 2-Volume Set, Heinemann Educational Books, 2009. ISBN 978-0313349898

## Im Netz
*''Legend of the Morning Star''
Rut (Buach)

Des **Buach Rut** bzw. **Ruth** (hebr. רות, *Rut*; gr. Ρουθ, *Ruth*) is a Buach vom jüdischn Tanach und vom Oidn Testament in da christlichn Bibel. Do wird de Gschicht vo da moabitischn Frau Rut vazejht, de demnoch a Vorfahre vom Kenig David gwesn is.
Xiuhtecuhtli

**Xiuhtecuhtli** (Nahuatl: Da Herr vom Tiakis) woa bei de Azteken da God vom Feia, vo da Hitz und vom Dog. Ea woa ra da Herr vo de Vuikan, de Peasonifikation vom Lem nochm Dod, de Weame in da Kejtn, des Licht in da Finstanis und des Essn wearend da Hungasnot.

Seine Beinom wia *motecucoma* (zuaniga Herr), *ueue teotl* (oida God) und *tota* (Voda) zoang, dass a a sea wichtiga God fia de Azteken gwen is.

Jeds Joa hods a Fest eam zu Ehrn gem, mit oana riesign Figua und seina tiakisanen Larvn.. Do san z. B. Wochtln gopfat woan und mit Copalpech hod ma graichat. Oi via Joa is z  Tenochtitlan des Fest mit Menschnopfa gonz gross gfeiat woan.

## Literatua
* Heike Owusu: *Symbole der Inka, Maya und Azteken*, Schirner Verlag Darmstadt (2000), ISBN 3-89767-073-9
* Günter Lanczkowski, *Die Religion der Azteken, Maya und Inka*, Wissenschaftliche Buchgesellschaft Darmstadt (1989), ISBN 3-534-03222-5
* Eduard Seler: *Einige Kapitel aus dem Geschichtswerk des Fray Bernardino de Sahagun*, Stuttgart (1927)

## Im Netz
*Xiuhtecuhtli im Azteccalendar  (englisch)

## Beleg
Libyen

**Libyen** is a Stoot in Noadafrika und grenzt on Egyptn, Sudan, Niger, Tschad, Tunesien und Algerien. De Haptstod is Tripolis, mid am Hofn om Middlmeea.

## Eadkund

Libyen liegt zwischn da Sahara und am Middlmeea. Da Stoot hod 5,5 Milliona Eihwohna. De moastn lem in da Gstodregion. De Einwohna vo Libyen san voa oim Araba. Dazua gibts no Berber und Tuareg.

De Wiatschoft vo Libyen is fost voiständig vom Erdej obhängig.

## Beleg


## Im Netz

* Libyen Nochrichtn
* https://web.archive.org/web/20180809083436/http://libyen-forum.de/
Georg Danzer

Da **Georg Franz Danzer** (* 7. Oktober 1946 in Wean; † 21. Juni 2007 in Asperhofen) woa a estareichischa Liadamocha. Ea güt ois Voda vom Austropop. De Klassifiziarung hod a owa ned gean gheat. Zeascht is a mit seina Band *The Madcaps* auftretn, drauf ois Solokinstla und zletzt aa in da Formation Austria 3 mit Wolfgang Ambros und Rainhard Fendrich.

Sei eafoigreichste Single is *Jö schau* ("...so a Sau, do sitzt a Nockata im Hawelka“); damit is eam aa 1975 da Duachbruch glunga.

## Bedeitung
Da Danza woa in da estareichischn Popmusik da *Poet und Dichter*. Ea guit ois Pionia vo da estareichischn Liadamocha-Szene und hod bsundas aufn Wolfgang Ambros an großn Eifluss ghobt.

Ea woa ana vo de easchtn Musika, de wos mit da Weanerischn Sproch in Deitschland Eafoige gfeiat hom.

## Diskografie
*Schau [[Georg Danzer/Diskografie]]*

## Beleg


## Literatua
*Georg Danzer: *Die gnädige Frau und das rote Reptil. Erzählungen, Lieder, Gedanken, Betrachtungen*, Heyne 1982, ISBN 3-453-01585-1
*Georg Danzer: *Auf und davon*, Edition Tau 1993, ISBN 3-900977-43-7

## Im Netz
* Danzer-Interview, 2004: ''„Wir haben deswegen so viel Kultur, weil es uns gut geht.“''
* 
*Georg Danzer im *SR-Archiv österreichischer Popularmusik*
Amerikanischa Bison

Da **Amerikanische Bison** (*Bison bison*), aa **Indiana-Biffe** oda nua **Biffe** (englisch: *buffalo*), is a wuids Rinviech, des wo in Noadamerika amoi weit vabroadt woa. Zamma mitm eiropäischn Wisent gheata zua Gottung vo de Bison.

Da Biffe eareicht a Schuitaheh vo 1,80 m. Da Bulle wead ebba 3,6-3,7 m long. Da Amerikanische Bison is des gresste noadamerikanische Spoviech.

## Indiana Biffe

Fia de noadmerikanischn Indiana vo da Prärie woa da Bison de Grundlog fias gonze Lem. Jeds Tei vom Biffe is gnutzt woan.

Voa da Eifiarung vo de Ressa in Noadamerika hod ma de Bisons in Treibjogdn in Obgrind stiazn lossn. Des hod dazua gfiat, dass ma oft vui mea Viecha umbrocht hod, ois wia ma zum Lem braucht hod. Mit Ressa hod ma nacha a oanzlne Bisons jogn kena.

Vo 1820 bis 1860 hom de Weißn ebba 30 Milliona Biffe daschossn und damit an Bison praktisch ausgrott ghobt. Nua a boa Dutzend Biffe hom im Yellowstone-Nationalpark iwalebt.

## Heitige Situation

Heit gibts wieda tausende Biffe. Vui davo lem no imma im Yellowstone. Indiana und Weiße hom ogfongt Bisons z zichtn. Bisonfleisch wead aa in Eiropa imma beliabta.

## Literatua

* Anne Matthews: *Where the Buffalo Roam: Restoring America's Great Plains*, TBS The Book Service Ltd; Reprint 1993, ISBN 978-0-8021-3339-7

## Im Netz
 
* 
* The National Bison Association (englisch)
*Kursiver Text*
Hans Weigel

**Julius Hans Weigel** (* 29. Mai 1908 in Wean; † 12. August 1991 in Maria Enzersdorf) wo a freia Schriftstöla. Ea hod imma in Wean glebt, aussa zwischn 1938 und 1945. Weu ra jidischa Heakumft woa, is a in de Schweiz gflicht. Da Weigel güt ois ana vo de vüseitigstn Schriftstöla vo Östareich.

Vo 1946 - 1962 is a ois Theatakritika berihmt und vahosst gwen. Zua Legende is da Prozess geng de Burgtheataschauspülarin Käthe Dorsch wuan, de wos eam weng an Variss ogwascht hod. A gaunze Reih vo Burgtheataschauspüla hod im Prozess gegan Weigel aussgsogt und zum Teu Theatavabot bzw. sei Ausweisung aus Östareich valaungt. Zum Schluss homs owa olle zuagem miassn, dass se duach de Kritikn vom Weigl in eanara Karriere profitiat hom. De Dorsch is am 7. Juni 1956 zu 500 Schülling Strof vaurteit wuan.

## Auszeichnungen
* 1972: Preis vo da Stod Wean fia Publizistik
* 1977: Johann Nestroy Ring
* 1982: Ehrenring vo da Stod Wean

## Weak

"O du mein Österreich. Versuch des Fragmentes einer Improvisation für Anfänger und solche die es werden wollen". Steingruber Verlag Stuttgart 1956

* *Lern dieses Volk der Hirten kennen. Versuch einer freundlichen Annäherung an die Schweizerische Eidgenossenschaft*. Zürich: Artemis 1962
* *Karl Kraus oder Die Macht der Ohnmacht. Versuch eines Motivenberichts zur Erhellung eines vielfachen Lebenswerks*. Wean; Frankfurt; Zürich: Molden, 1968, 342 S.
* *Die Leiden der jungen Wörter. Ein Antiwörterbuch*. 2. Aufl. Zürich, Minga: Artemis-Verlag, 1974, 176 S., ISBN 3-7608-0357-1
* *Niemandsland. Ein autobiographischer Roman*. Hrsg. von Elfriede Ott und Veronika Silberbauer. Wean: Amalthea, 2006, 282 S., ISBN 978-3-85002-571-3
* *Das Land der Deutschen mit der Seele suchend*, Diogenes Verlag, Zürich 1983, ISBN 3-257-21092-2

## Im Netz
* 
* Artikl iwan Hans Weigel

## Beleg
Newgrounds

**Newgrounds** is a Netzseitn, de wos Flash-Füm und Flash-Spü speichat. De Seitn woa des easchte Flash-Portal im Internetz, wo jeda Nutza seine eiganan Flash-Füm und - Spü auffelodn kaun. Olle Beiträg kenna vo de aundan Nutza aungschaut und beweatet wean.

De Seitn is vom Tom Fulp gründt wuan. De Seitn hod noch eiganen Aungom 2.427.951 registriate Nutza.

## Beleg


## Im Netz
* Netzseitn vo Newgrounds
* datenschaetze.de Newgrounds
Oregon

**Oregon** is a Bundesstoot in de USA. De Haptstod is Salem und de gresste Stod is Portland. Oregon is anno 1859 ois 33. Bundesstoot aufgnumma woan. Es is da neintgresste Bundesstoot vo de USA.

## Eadkund
On da Noadgrenz fliaßt da Columbia River entlong. De Westgrenz buidt weitgehnd da Snake River. Da hexte Beag is da Mount Hood mit 3425 Meta.

S westliche und neadliche Oregon gheat zu de fruchtboastn Gegendn vo da Eadn.

## Beleg


## Im Netz

* Hoamseitn vo da Regiarung vo Oregon
* Travel Oregon 
* Oregon History Project
Neibiberg

**Neibiberg** (amtli: **Neubiberg**) is a Gmoa im Landkroas Minga, in Obabayern. De Ortstei vo da Gmoa san: Neibiberg und Untabiberg.

Se grenzt direkt an de Mingara Stodtei Neibealoch und Woidbealoch, an de Gmoana Ottobrunn, Untahaching und Butzbrunn (Ortstei Woidkolonie).

De Gmoa nennt si sejm "Universitetsgmoa Neibiberg". Seit 2006 steht dees sogor af de Ortsschuidln. Z Neibiberg gibts nemle de Universitet vo da Bundeswehr.

## Kuitua

* Dees Kuituaprogramm "Kaleidoskop", eascheint zwoamoi im Joar und gibt an Iwablick iwa de Vaostoitungn. 
* Untabiberga Hofmusi

## Literatua

* 
* 

## Im Netz

* 
* Amtliche Gmoastatistik
2. Buach Samuel

Des **2. Buach Samuel** (hebr. שמואל, *Schemuel*) is a Buach vom jüdischn Tanach und vom Oitn Testament in da christlichn Bibel. In da griachischn Septuaginta wird des Buach zu den Biachan da Kenige (Βασιλειῶν Β') dazuazejht.

Des Buach fongt o mit'm Tod vom Kenig Saul und vazejht nachad vom Afstieg und vo da Herrschoft vom Kenig David.
1. Buach der Kenige

Des **1. Buach der Kenige** (hebr. מלכים, *Melachim*) is a Buach vom jüdischn Tanach und vom Oitn Testament in da kristlichn Bibel. In da Septuaginta wird des Buach ois 3. Buach der Kenige (Βασιλειῶν Γ') zejht, weil do de zwoa Samuelbiacha zu den Kenigsbiachan dazuagrechnet werdn.

Am Anfang vazejht des 1. Buach der Kenige vom Kenig David, da scho sehr oit is, und wia Salomo nachad sei Nochfolga wird.
2. Buach der Kenige

Des **2. Buach der Kenige** (hebr. מלכים, *Melachim*) is a Buach vom jüdischn Tanach und vom Oitn Testament in da christlichn Bibel. In da Septuaginta wird des Buach ois 4. Buach der Kenige (Βασιλειῶν Δ') zejht, weil do de zwoa Samuelbiacha zu den Kenigsbiachan dazuagrechnet werdn.

Des Buach is a unmittlbare Fortsetzung vom 1. Buach der Kenige und vazejht aa weita üba de Kenige vo Israel und Juda. Da Einschnitt zwischn den zwoa Kenigsbiachan is de Herrschoft vom Kenig Ahasja vo Israel.

Außadem wird im 2. Buach der Kenige aa de Entrückung vom Prophetn Elija und des Wirkn vo seim Nochfolga Elischa gschildat.
Wisent

Da **Wisent** oda da **Eiropäische Bison** (*Bison bonasus*) is a eiropäisches, wuids Rindviech. Wisent hom no bis ins Middloita in de Urwaida vo Eiropa glebt. Im Untaschied zum amerikanischn Bison is da Wisent aufs Lem in Laab-, Nodl und Mischwaida opasst. Deshoib is da Bison aa nua in kloan Gruppm untawegs. A typische Wisentheadn hod ned vui meara ois wia ra Dutzend Viecha.

Da Wisent gheat zu de gfeadetn Viechchoatn. In de 1920a Joa woa ra unmittlboa vom Aussteam bedroht. Da letzte freilebende Wisent is 1927 im Kaukasus ogschossn woan. Nua 12 Wisent hom in Zoo iwalebt. Oi heit lebendn Viecha stomma vo dena Zwejfe o. De Foige davo is a geringe genetische Variabilität, des wo fia de Viechoat a stoake Gfeadung bedeidt.

## Heitiga Bstond

Anno 2006 hods ebba 3.200 reinrassige Wisent im Zuchtbuach gem; davo 420 in Deitschland und 13 in Östareich. Ebba 60% vom Wejdbstondh om anno 2005 in freia Wuidboh glebt.

## Beleg




## Literatua
* Klaus Nigge, Karl Schulze Hagen: *Die Rückkehr des Königs. Wisente im polnischen Urwald*. Tecklenborg, Steinfurt 2004, ISBN 3-934427-46-4
* Bernhard Schmidtmann (Bearbeiter), Planungsgruppe Natur und Umwelt (PGNU): *Naturentwicklung mit großen Pflanzenfressern in Niedersachsen. Machbarkeitsstudie.* Naturschutzbund Deutschland, Landesverband Niedersachsen, Hannover 2004

## Im Netz

* Auswilderungsprojekt Sielmanns Naturlandschaft Döberitzer Heide - Heinz Sielmann Stiftung
* Auswuidarungsprojekt Rothaargebirge
* ''waldwissen.net'': Der Wisent in Nordrhein-Westfalen
* SDW-Wisent-Projekt: Da Wisent
* ''Wisente in der Landschaftspflege'' (LEL BW)
* [Vilmer Thesen zum Wisent in da Landschoft in [Deitschland].] 
*
1. Buach Samuel

Des **1. Buach Samuel** (hebr. שמואל, *Schemuel*) is a Buach vom jidischn Tanach und vom Oidn Testament in da christlichn Bibel. In da griachischn Septuaginta werd des Buach zu de *Biacha vo de Kenige* (Βασιλειῶν Α') dazuazejht. In dem Buach werd da Ibagang vo da Richtazeit zum Kenigdum gschuidat, wobei da Prophet Samuel a wichtige Roin spuit, weir a im Aftrog vom God an Saul zum easchtn Kenig vo Israel soibt.

De Periodn vom 1. Buach Samuel geht oiso vom End vo da Richtazeit bis hi zum Doud vom Saul.
Kalifornien

**Kalifornien** (englisch  [] und spanisch *California* []) is mid 33 Mio. Eihwohna da bvejkarungreichste Bundestoot vo de USA. Da offizielle Beinam vom Stoot is *Golden State* (Goidna Stoot). Vo da Flächn hea gseng is da drittgresste Bundestoot, noch Alaska und Texas. Kalifornien ligt im Westn vo de Vaeinigtn Staatn und grenzt an Pazifischn Ozean, a de Bundesstootn Oregon, Nevada, Arizona und an Mexiko. De bekanntestn Städt hand Los Angeles und San Francisco. De Fuimstod Hollywood is a Beziak vo Los Angeles. De Haptstod vo Kalifornien is Sacramento.

## Heakunft vom Nam
D Heakuknft vom Nam *California* is ned gwies. Noch oana theorie, hods den Nam scha gehm, bevor de easchtn Eiropäer des Land entdeckt und erobert hamd. 1510 hod da Spanier Garci Rodríguez de Montalvo an Roman gschrim, wo a Insl wo voi mid Goid is viakimmd, Kalifornien hoaßt und wo vo wundaschene Amazonen bewohnt is, wo d Königin *Califia* hoaßt. Wia nochad 1535 an Hernán Cortés' seine Soidatn noch Baja California keman hand, hamds gmoand, es wad a Insl, und hamds noch am Montalvo seim Biachl gnennd.

## Eadkund

Kalifornien ligt a da Schnittstej vo zwoa tektonische Blattn, de se San-Andreas-Vawerfung schimpft, desweng kimmts a dera Region heifig zu Eadbem.

Mid arana Flächn vo 423.970&nbsp;Quadratkilomeda is Kalifornien noch Alaska und Texas, da drittgresste Bundestoot vo de USA. Ois a eings Land wads wejdweid aufm 95. Bloz vo de flächnmasse gresstn Lända, zwischn am Irak und Paraguay. S Land dastreck se auf a Läng vo mehra wia 1.231&nbsp;Kilomeda zwischn 32°&nbsp;30'&nbsp;N und 42°&nbsp;N und aufrana Brean vo von 400&nbsp;Kilomeda zwischn 114°&nbsp;8'&nbsp;W und 124°&nbsp;24'&nbsp;W.

Mim Mount Whitney (4.418&nbsp;Meter) ligt da hächste Beag vo de USA außahoi vo Alaska in Kalifornien. Eba 100&nbsp;Kilomeda davo wegad ligt de Wüstngengan Death Valley (Tal des Todes) mim diafstn Punkt vo de USA, *Badwater*, 85,5&nbsp;Meter undam Meeresspiagl. S Doi hod sein Nam aus da Zeid vo de easchtn Siedla vo da Westküstn griagt, de wos oft amoi recht diascht hod a dera Hitzn wias duach de Wüstn groast hand.

In Kalifornien gibts nu an Haufa Nationalparks, da woascheinle bekannteste davo is da Yosemite-Nationalpark.

## Im Netz

* Offizielle Seite Kaliforniens (Englisch)
* California Prehistory.com (Englisch)
* California Tourism – Kalifornisches Tourismusbüro (Deutsch)

## Beleg